sv en da da da da sv da da en de da nb en da da da pt de en da da da da da da da da da en da da en da da en da da en da nb en da da da sv en en nl en da da da da da da da da da da da da da
Alternativ overnatning i Stevns - Stevns Erhvervsråd
aug 11, 2022 | Nyheder
Det er klart som aldrig før, at turisterne nyder det danske land og nyder at være ude i naturen. Derfor er der også blevet en større efterspørgsel efter alternative overnatningssteder og unikke oplevelser i naturen. Det kan være sheltere eller glamping eller noget helt tredje. Flere små lokale overnatningssteder vil gerne tilbyde unik overnatning, men har fundet det svært at navigere i reglerne og lovgivningen
En række stevnske aktører efterspurgte i 2020 mere viden om regler og tilladelser til at sætte shelters, glampingtelte mv op på egen grund. Det kan f.eks. være campingreglementet, landzonetillladelse, strandbeskyttelseslinjer; der alt sammen skal tages hensyn til samtidig. Stevns Erhvervsråd og Stevns Kommune afholdt i samarbejde et informationsmøde omkring reglerne og kunne se, at der var brug for mere hjælp og støtte. Projektet Alternative Overnatningsformer er affødt af det møde.
”Vi ser et kæmpe potentiale for både at skabe vækst hos turismevirksomhederne og gøre Stevns mere attraktiv gennem et større og mere unikt udbud af overnatningssteder. Med projektet vil vi gerne tilbyde gratis professionel konsulentbistand til udvalgte projekter, så deltagerne kan få hjælp til lovgivning og til at skrive den bedste ansøgning, så deres projekt kan blive til virkelighed,” siger projektleder Mette Lerdorf fra Stevns Erhvervsråd.
Hvad kan du få, hvis du deltager i projektet
Du får et gratis forløb med landinspektør Uffe Holm, indehaver af Landsyd, der kigger dit forslag igennem lovgivningsmæssigt og hjælper med at lave en ansøgning til kommunen, så du har de bedste forudsætninger for at dit projekt bliver godkendt.
Stevns Erhvervsråd opstarter et lille netværk for de medvirkende aktører, hvor det bliver muligt at dele viden, erfaringer og gode kreative idéer.
Hvis du gerne vil deltage i projektet, så kontakt projektleder Mette Lerdorf på mail: mette@stevnserhvervsraad.dk eller tlf.: 2168 4953
Kort om Projekt Alternative Overnatningsformer
Projekt Alternative Overnatningsformer skal gennem 6-8 virksomhedscases være med til at beskrive de regler og lovgivninger, som aktørerne møder, når de ansøger om tilladelse hos kommunen til at etablere alternativ overnatning i naturen. Konsulent og landinspektør Uffe Holm vil stå den for praktiske del af projektet ift. at undersøge regler og lovkrav, samt hjælpe med at udfylde dokumentationen til kommunen ved ansøgning om byggetilladelse.
Projektet er et LAG-projekt, der løber frem til januar 2023 og er kommet i hus med støtte fra Landdistriksmidlerne og Stevns Kommune.
Projektet kan også følges på vores hjemmeside.
Kulturhuset Harmonien – Her banker hjertet for kultur
Kulturhuset Harmonien i Rødvig skal renoveres Læs mere
Bæredygtige investeringer for alle
Vær med til at investere dine penge bæredygtigt Læs mere
DIs analyse af lokal erhvervsvenlighed 2022 Læs mere
Stevnske sagn og myter bliver levende på Stevns Folklore Museum
Besøg folkesagnene og oplev Klintekongen Læs mere
Alternativ overnatning i Stevns
Bliv klogere på Alternative Overnatningsformer Læs mere